रायजोआव दै बानाजों भुगिनांनाय दुखुथिया नखर, सुबुंनि जिउ, जिब- जुनार, न’ बां सिलिंखार- बिलिंखार जानायखौ गोसो खांनानै गुबुन-गुबुन बोसोरफोराव रांआरि उनसुंथाय हरनाय बायदि देग्लायबो कक्राझार सालाखाथियाव थानाय बङाइगाव टारमेल पावार प्रजेक्ट / एनटिपिसि, सि आइ सि एफ दालाइनि  कामान्डेन्त हेमेन्ट कुमार ब्रह्मआ गिबि मन्थ्रिनि रिलिप फान्डआव कक्राझार जिलानि जिला बेंगिरि भास्कर फुकननि आखाइजों  51 रोजा रांनि चेक अनसुंथाय हरो।   कक्राझार सालाखाथियाव थानाय एनटिपिसि, सिआइसिएफनि कामान्डेन्त  हेमेन्ट कुमार ब्रह्मआ खौरांगिरिनि सिगाङाव बुङोदि दै बानाजों भुगिनांनाय सुबुंफोरनो रांआरि उनसुंथाय हरनायनि अनगायैबो सालाकाटि ओनसोलाव थानाय साखाथि-फाखाथि ओनसोल आरो कक्राझार जिल्लानि गुबुन-गुबुन ओनसोलफोराव क’रना भाइरासनि सांग्रांथियारि फोसावदिंनाय हाबाफारिबो मावफुंदों होननानैबो  मिथिनो होयो ।